Dampflok

A Dampflok is a Lok, de mid Wossadampf odrim werd.
Dampfloks san de easchtn maschinäi odrimna Fuahweake gwen, de af an Gleis fon. Se hom den Schienavakeah vo Ofang o, bis in'd Middn vom 20. Joarhundad ogfiahd kod. Da nazionoie und intanazionoie Handl hod se no mid'm Schienavakeah narrisch gschdeigad kod.

 Oawadsweis vo da Dampflok 

A Vuizoih vo Dampfloks mid untaschiadlicha Bauweis san dabaud worn, owa nochfoingnd werd grod de eiropäische Reglbauoat mid'm klassischn Roahkessl und mid da Koimdampfmaschinin bschriem.

 800px|links|Afbau vo ana Dampflokomotive Baugruppm vo da Schlepptendalok mid da Axnfoing 1'C1' 1 – Schlepptenda mid Wossa - und Koinstock
 2 – Fiarastand
 3 – Dampfpfeifal
 4 – Steiastang
 5 – Kesslsicherheitsventil
 6 – Liachtmaschina
 7 – Sandkostn mid Sandfoiroa
 8 – Reglazug
 9 – Dampfdom
 10 – Lufdbumbm fiad Drucklufdbrems 
 11 – Rauchkammal
 12 – Eistremroa
 13 – Rauchkammaldia
 14 – Handlaaf
 15 – Schleppraalsatz
 16 – Umlaaf
 17 – da Rama fo da Lok
 18 – Bremshängeisn
 19 – Sandfoiroa
 20 – Kupplstanga
 21 – aissare Steiarung 
 22 – Bleil
 23 – Koimstanga
 24 – Dampfzülinda 25 – Schiawa (fo da innan Steiarung)
 26 – Schiawakostn
 27 – Feiabix
 28 – Hoaz - und Rauchroa
 29 – Langkessl
 30 – Iwahitzelement
 31 – Naßdampfventilregla
 32 – Dampfsammekostn
 33 – Essn
 34 – Spitznsignoi
 35 – Bremsschlauch
 36 – Wossakostn
 37 – Koinkostn
 38 – Feiarost
 39 – Oschnkostn
 40 – Raalsatzlaga
 41 – Ausgleichshebe
 42 – Feda 
 43 – Dreib- und Kupplraalsätz
 44 – Druckstück
 45 – Standroa und Blosroakobf 
 46 – Laafraalsatz
 47 – Kupplung

A Dampflok bschdäd moast ausam Dampfkessl, wou se da Dampf mid da Huif fom Feia buid, da Koimdampfmaschina, wou da hoasse Dampf des Weagl odreibt, an Foogschdai und Raalsätz, damid se des Viech beweng ko und am Fiarastand, damid se des Dampfross a wida moi dabremsn losst. Fia des dasd weida fuat fon kost, hod a Dampflok a Wossa und Koin owei dabei. Entwäda af da Lok säim, no iss a Tendalok oda afan nogfiadn Wong, aran Tenda. No sogt ma hoid Schlepptendalok dazua.

Diaggad am Rama fo da Lok is da Dampfkessl mid da Feiabixn, da Dampfmaschina und da Fiarastand dabaud. Drong wiad da Rama fom Dreibraalsatz, de Kupplraalsätz, de iwa Kupplstanga vabundn san und ofd no fo oi laa laafadn Laafraalsätz. D Koimdampfmaschina hod ofd zwe Zülinda, ko owara drei oda fia hom, de ofd aussahoi, owara innahoi am Rama drobaud san. Mid de Dreibstanga wiad da Schwung fo de Koimstanga af de Kuabezabfn fo de Raalsätz iwadrong und no fod de Gschicht.

Haubdsechle dabrennt a Dampflok Koin oda Schwaäi. Owara Hoiz, Koinschdaub, Minaroiäi oda Torf is megle. Owa ned ois afamoi und ned in da säim Lok. A Lok wo mid Schwaäi fod, ko ned mid Koin fon. Und umkead aned. Do brauchds scho späziäe Eibautn.

 Im Netz 


 Aufbau und Technik der Dampflokomotive – Deutsche Gesellschaft für Eisenbahngeschichte

Kategorie:Verkehrsgeschichte
Kategorie:Technikgeschichte
Kategorie:Schienenverkehr
Kategorie:Landfahrzeug